

A határozat elfogadásához egyszerű többség szükséges

Előterjesztés

a 4. számú napirendi ponthoz

Mórágy Község Önkormányzata Képviselő-testületének 2015. május 11. napján tartandó rendes ülésére

a 2014. évi összefoglaló ellenőrzési jelentésről
Előterjesztő és előadó: Glöckner Henrik polgármester
Az előterjesztést készítette: Bakó Józsefné jegyző 

Tisztelt Képviselő-testület!

A költségvetési szervek belső kontrollrendszeréről és belső ellenőrzésről szóló 370/2011.(XII.31.) Korm. Rendelet 48-49.§-a alapján elkészítettük a 2014. évre vonatkozó – éves ellenőrzési jelentést, valamint az önkormányzat felügyelete alá tartozó költségvetési szervek éves ellenőrzési jelentései alapján készített éves összefoglaló ellenőrzési jelentést – melyet a tárgyévet követően, a zárszámadási rendelettervezettel egyidejűleg -  a képviselő-testület elé terjeszti. 

Kérem a Képviselő-testületet, hogy a mellékelt éves ellenőrzési beszámolót vitassa meg, és hozza meg döntését.

Mórágy, 2015. május 4. 






Glöckner Henrik sk.
          jegyző
Határozati javaslat

Ellenőrzési jelentés

Mórágy Község Önkormányzatának Képviselő-testülete a polgármester által a költségvetési szervek belső kontrollrendszeréről és belső ellenőrzésről szóló 370/2011.(XII.31.) Kormány rendelet 48-49. §-a alapján a zárszámadáshoz kapcsolódóan előterjesztett, a tárgyévre vonatkozó  éves ellenőrzési jelentést, összefoglaló ellenőrzési jelentést elfogadja.
2014. évi beszámoló a FEUVE rendszer, valamint a

Belső ellenőrzés működtetéséről

A költségvetési szervek belső kontrollrendszeréről és belső ellenőrzésről szóló 370/2011.(XII.31.)Korm. Rendelet 48-49.§-a alapján kerül elkészítésre önkormányzatoknál végzett ellenőrzési jelentések összefoglaló előterjesztése, melyet a zárszámadási rendelet- tervezettel együtt kell megtárgyalnia a képviselő-testületnek.

Az év folyamán a testület a különböző ellenőrzésekről a szokásoknak megfelelően folyamatos tájékoztatást kapott vagy önálló napirendi pontként.

Az ellenőrzés lehet: belső és külső. Az ellenőrzések nem csak pénzügyi ellenőrzések, hanem az önkormányzat tevékenységét is lefedik. 

I. A belső ellenőrzés rendszere

Bátaapáti Közös Önkormányzati Hivatal folyamatba épített, előzetes, utólagos és vezetői ellenőrzés (továbbiakban FEUVE) rendszerének, valamint belső ellenőrzésének 2014 évi beszámolóját az alábbiakban a képviselő-testület elé terjesztem, mely egyúttal az ellenőrzési jelentésem.

A 2014. évtől érvényes FEUVE rendszer gerincét képező ellenőrzési nyomvonal kialakítása a hivataltervezési, pénzügyi lebonyolítási és ellenőrzési tevékenységét teljes mértékben lefedi, ezáltal a részterületek kapcsolódását, az ellenőrzési pontok szükségességét, a folyamatban rejlő hibákat, azok feltárását, elhárítását és a felelősök ellenőrzését is segíti.

A gazdasági eseménycsoportok, mint alapfolyamatok esetében az ellenőrzési nyomvonal szerint kialakított mátrixjellegből adódóan az év folyamán törekedtünk több téma vizsgálatának elvégzésére:

1) A költségvetési tervezés és beszámolás ellenőrzésekor megállapítható a feladat- és teljesítménymutatók helyes alkalmazása. Az éves költségvetés készítését megalapozott számítások, széleskörű információ és adatgyűjtés támasztja alá.

Megállapítható, hogy a kiemelt előirányzati sorokon a teljesítés nem haladta meg a tervezettet. A felhasználási igényeknek megfelelően módosító javaslatot terjesztettünk a Képviselő-testületek felé a félévi, valamint az év végi beszámolási időszakban.

2) A befektetett eszközök és a forgóeszközök keretében az állapotváltozás, nyilvántartás teljes körűen megvalósult. Egyeztetése negyedévente megtörtént.

3) Kötelezettségek vállalása, előírása és teljesítésük ellenőrzése folyamatosan történt. A szabályzatban előírt módon alkalmazzuk a kötelezettségvállalás, utalványozás, ellenjegyzés, érvényesítés módját.

4) A pénzügyi elszámolások ellenőrzése során hiba, eltérés, függő és rendezetlen tétel nem lelhető fel.

5) Leltározást a szabályzatnak megfelelően kétévente végzünk, így ez 2014-ben megtörtént. Egyeztetés alapján került sor az önkormányzati beszámoló és könyvviteli mérleg összeállítására. 
6) A 2014. év zárlati feladataink ellátása az ellenőrzési nyomvonal lépéseivel megegyezően történt. A kötött felhasználású és normatív támogatások elszámolása megtörtént. 

7) A Völgységi Többcélú Kistérségi Társulás megbízásából a Bonyhád város belső ellenőre 2014. évben az éves belső ellenőrzési ütemtervnek megfelelően tervezett ellenőrzést végzett a Mórágy Község Önkormányzatainál és intézményinél. A vizsgálat tárgya az önkormányzat és Intézményeinél a  kötelezettségvállalás, pénzügyi ellenjegyzés, utalványozás, érvényesítés ,szakmai teljesítés igazolása volt.

A gépjárművek üzemanyag elszámolása, és a kiküldetések szabályszerű elszámolásának és dokumentációjának vizsgálata, valamint a 36/2013.(IX.13.) NGM rendelet által előírt az államháztartás számvitelének 2014.évi megváltoztatásával kapcsolatos feladatok végrehajtásának ellenőrzése.  Az intézkedési terv elkészült, a feltárt hiányosságot  pótoltuk.

II. Az önkormányzat külső ellenőrzései 2014. évben 
1) A Magyar Államkincstár záró ellenőrzést tartott Mórágy község

Önkormányzatánál a TEUT ( 170003508U ) pályázatból megvalósult „Iskolához vezető útburkolat felújítása” kapcsán, az ellenőrzés mindent rendben talált, észrevételt nem tett.

2.) A Magyar Államkincstár záró ellenőrzést tartott Mórágy község Önkormányzatánál a TEKI ( 170001309) pályázatból megvalósult „Kossuth utca támfal feletti betonjárda I-II. szakaszának felújítása” kapcsán, az ellenőrzés mindent rendben talált, észrevételt nem tett

3.) A Bonyhád Járási Földhivatal  ellenőrzést tartott a TAKARNET    rendszerjogos használatával kapcsolatban . Az ellenőrzés során jogosulatlan felhasználást, hiányosságot, szabálytalanságot nem észleltek. 
4.) A Tolna Megyei Kormányhivatal Szociális és Gyámhivatala  célellenőrzést tartott a rendszeres gyermekvédelmi támogatáshoz kapcsolódó Erzsébet utalványok kiadásáról. Mindent rendben találtak.
Jelen beszámoló elkészítéséhez a FEUVE rendszer 2014. évi működéséről, a kialakított felelősségi szintekről származó –elsősorban szóbeli  – jelentések alapján, valamint a külső ellenőrzések során készített jelentésekből, jegyzőkönyvekből  nyertem áttekintést. 

Összességében megállapítható, hogy a külső és belső ellenőrzés rendszere kellő mértékben lefedi az önkormányzati feladatokat. Fokozott figyelmet kell fordítani a hiányosságok feltárását követő utasításokra, és az utóvizsgálatok megtartására. A feltárt hiányosságok ellenére megállapítható, hogy az önkormányzatok hivatalai törvényesen működnek. Betartják a gazdálkodásra vonatkozó szabályokat, a feltárt hiányosságok megszüntetésére a szükséges intézkedéseket az érintettek megteszik. Az ellenőrzések minden esetben iktatásra kerültek.

Mórágy, 2015. május 4. .









Bakó Józsefné sk.

     jegyző

